एसडी विद्या स्कूल, अंबाला छावनी के स्टूडेंट्स विनर
हरियाना | सनातनधर्म शिक्षा समिति की ओर से श्री सनातन धर्म प्रतिनिधि सभा के संस्थापक, सनातन धर्म के पुरोधा, हिंदू धर्म और संस्कृति के उपासक, महान शिक्षाविद् सनातन मूल्यों के संवाहक भारत र| महामना पं. मदन मोहन मालवीय जी के जन्मोत्सव की पूर्व संध्या पर जीजीडीएसडी कॉलेज में भजन प्रतियोगिता और निबंध लेखन प्रतियोगिता करवाई गई। मुकाबले में पंजाब, हरियाणा और उत्तर प्रदेश से करीब 10 स्कूलों के विद्यार्थियों ने भाग लिया। मुकाबले में एसडी विद्या स्कूल, अंबाला छावनीं की भजन मंडली के विद्यार्थी विनर रहे। बच्चों ने मालवीय जी जैसी महान विभूति की याद में भावना रस से राम भजन गाकर सारे वातावरण को भक्तिमय कर दिया। इसी तरह सामूहिक रूप से सनातन धर्म सुलर्वान कन्या उच्च महाविद्यालय, जालंधर ने और श्री जगदेव सिंह सनातन धर्म इंटर कॉलेज हरिद्वार ने दूसरा स्थान हासिल किया। निबंध लेखन प्रतियोगिता में वरिष्ठ स्तर पर अनिरूद्ध शर्मा सनातन धर्म वरिष्ठ माध्यमिक स्कूल, अंबाला छावनीं ने प्रथम स्थान प्राप्त किया। इसी विद्यालय के ह्रितिक गुप्ता ने दूसरा, सनातन धर्म सुलर्वान कन्या उच्च महाविद्यालय, जालंधर की अंकिता शर्मा ने दूसरा, एसडी विद्या स्कूल, अंबाला छावनीं के कक्षा दसवीं के छात्र देवांश शर्मा ने भी दूसरा स्थान हासिल किया। सनातन धर्म सुलर्वान कन्या उच्च महाविद्यालय, जालंधर की प्रियंका ने प्रथम स्थान प्राप्त किया। हवन, पुष्पांजलि और भजन से मालवीय जी के जन्मोत्सव की पूर्व संध्या मनाई गई। इस दौरान एसडी प्रतिनिधि सभा के अध्यक्ष डॉ. शिव कुमार शर्मा विशेष तौर पर शामिल हुए। विद्यालय के प्रबंधक डॉ. देशबंधु, नीलइंद्रजीत संधु और रुपिंदर सैनी ने छात्रों की सराहना की।
जीजीडीएसडी कॉलेज में करवाई गई प्रतियोगिता में 10 स्कूलों के बच्चों ने भाग लिया।
bho_Deva hin_Deva hin_Deva